钦定古今图书集成/明伦汇编/闺媛典/第003卷 > 郑氏女孝经 > 《谏诤章第十五》
## 钦定古今图书集成/明伦汇编/闺媛典/第003卷 > 郑氏女孝经 > 《谏诤章第十五》

诸女曰：“若夫廉贞孝义，事姑敬，夫扬名，则闻命矣。敢
问妇从夫之令，可谓贤乎？”大家曰：“是何言欤！是何言
欤！昔者周宣王晚朝，姜后脱簪珥待罪于永巷，宣王
为之夙兴。汉成帝命班婕妤同辇，婕妤辞曰：‘妾闻三
代明王，皆有贤臣在侧，不闻与嬖女同乘’。成帝为之
改容。楚庄王耽于游畋，樊女乃不食野味，庄王感焉”，
为之罢猎。由是观之，天子有诤臣，虽无道不失其天
下；诸侯有诤臣，虽无道不失其国；大夫有诤臣，虽无
道不失其家。士有诤友，则不离于令名；父有诤子，则
不陷于不义；夫有诤妻，则不入于非道。是以卫女矫
齐桓公，不听淫乐，齐姜遣晋文公，而成霸业。故夫非
道则谏之，从夫之令，又焉得为贤乎？《诗》云：“猷之未远，
是用大谏。”

恶则恶，虽在胎养，岂无教乎？古者妇人妊子也，寝不
侧，坐不边，立不跛，不食邪味，不履左道，割不正不食，
席不正不坐，目不视恶色，耳不听靡声，口不出傲言，
手不执邪器，夜则诵经书，朝则讲礼乐。其生子也，形
容端正，才德过人，其胎教如此。”